Өзбекстан геологиялық барлауға бізден 12 есе көп қаржы жұмсап отыр – академик С. Дәукеев
DATE: 13:29, 15 Қыркүйек 2023 | GMT +5
TITLE: Өзбекстан геологиялық барлауға бізден 12 есе көп қаржы жұмсап отыр – академик С. Дәукеев
URL: https://kaz.inform.kz/news/ozbekstan-geologiyalyk-barlauga-bizden-12-ese-kop-karzhy-zhumsap-otyr-akademik-s-daukeev_a4111889/
META: DATE: 13:29, 15 Қыркүйек 2023 | GMT +5
TOTAL WORDS: 108
AUTHOR(S):
TEXT: «Біз қазір бір кенішті игере бастағанда оның орнын толтыру жолын ойлау керектігін ұмытып кеттік. Қазір Қазақстан 1 шаршы шақырым жерге геологиялық барлау жүргізу үшін 8 доллар жұмсайды. Ал Өзбекстан 98 доллар жұмсайды. Аустралия немесе Канада сияқты елдерде бір шаршы метрге 200 доллардан артық шығындайды. Бір ғана кен орны 100 жыл ішінде анықталған кеніштердің бәрін барлауға кеткен шығынды ақтайды», - деді ғалым. Академик геологтарға көрсетілетін құрметтің әлсіреуі салаға мықты мамандардың келуіне кедергі екенін де айтты. «30 жылдың ішінде геологтар туралы бір де бір фильм, бір де бір телебағдарлама түсірілген жоқ. Геологтармен Президент немесе премьерминистр деңгейінде бірде-бір кездесу өткізілген жоқ. Геологтар ондай назарға лайық емес пе?», - деді Серікбек Дәукеев
